Iktatószám: HIV/8384-14/2023.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2023. október 24-ei nyilvános ülésére**

**Tárgy:** A Teréz Anya Szociális Integrált Intézmény alapdokumentumainak felülvizsgálata és újra szabályozása telephely változás miatt

**Az előterjesztő:** Papp Gábor polgármester

**Készítette:**  Varga András intézményvezető

**Megtárgyalta:** Emberi Erőforrások Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

1. Alapdokumentumok

A Teréz Anya Szociális Integrált Intézmény (továbbiakban: TASZII) Szakmai Programjának, Szervezeti és Működési Szabályzatának, Házirendjének és mellékleteinek felülvizsgálata szükségessé vált.

A felülvizsgálat oka:

A TASZII Hévíz, Vörösmarty u. 38. szám alatti telephelye 2022. októberében átmenetileg lezárásra került, az ott működő szolgáltatások (idősek nappali ellátása, család- és gyermekjóléti szolgálat) ideiglenesen a TASZII Hévíz, József Attila u. 2. szám alatti telephelyére kerültek át. A Fenntartó döntése értelmében ezen szolgáltatások működési helye a Hévíz, Deák tér 1. szám alatti épületegyüttes lesz, melynek felújítása, kialakítása folyamatban van. A TASZII szociális és gyermekvédelmi szolgáltatásainak működési engedélyeztetése szükséges, melynek alapvető részét képezi az alapdokumentumok módosítása, és annak megküldése a Zala Vármegyei Kormányhivatal részére. Az intézményvezető egyeztetett a hatósággal, így az engedély kiadásának feltétele az új alapdokumentumokon kívül, hogy benyújtsa az épületre vonatkozó 1 évnél nem régebbi használatba vételi engedélyt, a tűzvédelmi, népegészségügyi szakhatóságok előzetes állásfoglalását a helyiségekről. Ezt követi az engedélyező hatóság általi bejárás, végül a működési engedély kiadása, melyet az alapító okirat bejegyzése követ, így zárva a telephely változás folyamatát.

Az alapdokumentumokban a fentiek alapján a telephelyek címére vonatkozó részek módosításra kerültek, valamint az idősek nappali ellátása rész a szakmai programban megújításra került az alábbiak szerint:

**Házirend:**

12-13. oldalon felsorolásba bekerült a demens személy, mint ellátandó célcsoport, és az erről szóló igazolás módja.

13. oldalon a nyitva tartási idő módosításra került.

15. oldalon cím módosításra került.

**Szakmai program**

3. oldalon cím átírás, valamint az egyes telephelyek megnevezése.

12. oldalon pontosításra került, hogy az idősek otthona mellett a nappali ellátás is fogad közösségi szolgálatot teljesítő diákokat.

30-35. oldalakon a nappali ellátás szolgáltatás leírása pontosításra került, valamint kiegészítésre került a demens idős személyek ellátásának specializációival.

50. oldalon a kérelmek benyújtásának lehetősége alapszolgáltatások esetében az Alapszolgáltatási Központban is lehetővé válik.

52. oldalon az igénybevétel módja és a nyitva tartási idő módosításra került idősek nappali ellátása esetében.

**Szervezeti és működési szabályzat**

6. és a 15. oldalon az Intézmény telephelyi módosításra kerültek.

20. oldalon pontosításra került a demens személyek ellátása, illetve az erről szóló igazolást benyújtásának előírása.

56. oldalon a nyitva tartási idő módosításra került.

**Tisztelt Képviselő-testület!**

Kérem az előterjesztés megvitatását, a határozati javaslatok elfogadását.

A döntésekhez egyszerű többség szükséges.

1. **melléklet:** Teréz Anya Szociális Integrált Intézmény Szervezeti és Működési Szabályzata
2. **melléklet:** Teréz Anya Szociális Integrált Intézmény Szakmai Programja
3. **melléklet:** Teréz Anya Szociális Integrált Intézmény Házirendje

**2.**

**Határozati javaslat**

**Normatív határozat címe:** Teréz Anya Szociális Integrált Intézmény alapdokumentumainak elfogadása

1. Hévíz Város Önkormányzat Képviselő-testülete a Teréz Anya Szociális Integrált Intézmény

a) Szervezeti és Működési Szabályzatát,

b) Szakmai Programját,

c) Házirendjét újra szabályozva az előterjesztés mellékleteként a telephely változás kapcsán kiadott jogerős működési engedély napjával megegyező napon történő hatályba lépéssel jóváhagyja.

2. A Képviselő-testület felkéri az intézményvezetőt az ebből következő intézkedések megtételére, a megismerések biztosítására.

**Felelős:** Papp Gábor polgármester

Varga András intézményvezető

**Határidő:** 2023. december 15.

**3.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Bertalanné Dr. Gallé Vera | ügyintéző/hatósági osztályvezető |  |  |
| Szintén László | Közgazdasági osztályvezető/pénzügyi ellenőrzés |  |  |
| dr. Tüske Róbert | törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **Név** | **beosztás** | **aláírás** | **megjegyzés** |
| TASZII  Varga András | intézményvezető |  |  |